Diari Oficial de la Generalitat Valenciana


Sumari del DOGV 3607, del 19-10-1999 (1999/8712)

RESOLUCIÓ de 1 d'octubre de 1999, del president del Consell Jurídic Consultiu de la Comunitat Valenciana, per la qual es fixa el preu públic que ha de percebre el consell per la venda de la publicació Doctrina legal 1998.
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1999/10/01/(1)/dof/vci/html**

### Dades del document

Número de DOGV
:   3607

Data del DOGV
:   19-10-1999

Secció del DOGV
:   I. DISPOSICIONS GENERALS

Número del document
:   1999/8712


Data del document
:   01-10-1999

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Descriptors 

:   * indústria del llibre
    * llista de preus
    * legislació

RESOLUCIÓ de 1 d'octubre de 1999, del president del Consell Jurídic Consultiu de la Comunitat Valenciana, per la qual es fixa el preu públic que ha de percebre el consell per la venda de la publicació Doctrina legal 1998. [1999/F8712]
  
De conformitat amb el Decret 73/1991, de 13 de maig, del Consell de la Generalitat Valenciana, el qual estableix el règim general aplicable als preus públics de la Generalitat Valenciana i el procediment de fixació i aprovació de les quanties d'aquests, i tenint en compte que el Decret 227/1991, de 9 de desembre, del Consell de la Generalitat Valenciana, determina els béns, els serveis i les activitats susceptibles de ser retribuïts mitjançant preus públics, entre els quals s'inclou la venda de publicacions de totes les conselleries i organismes autònoms.
  
Atés que l'apartat h) de l'article 20 del Decret 138/1996, de 16 de juliol, del Govern Valencià, pel qual s'aprova el Reglament del Consell Jurídic Consultiu de la Comunitat Valenciana, atribueix al seu president la competència per a l'exercici, respecte del consell, d'aquelles funcions que la legislació d'hisenda de la Generalitat Valenciana atribueix als consellers en relació amb els seus departaments.
  
Atés que, d'acord amb el que estableix l'article 3.2 del Decret 73/1991, del Consell de la Generalitat Valenciana, és procedent fixar la quantia del preu públic que ha de regir la venda de la publicació Doctrina legal del Consell Jurídic Consultiu de la Comunitat Valenciana 1998, una vegada que s'ha determinat el seu cost, és per això que resolc:
  
Primer
  
Aquesta resolució té per objecte fixar el preu públic que ha de percebre el Consell Jurídic Consultiu de la Comunitat Valenciana per la venda de la seua publicació Doctrina legal del Consell Jurídic Consultiu de la Comunitat Valenciana 1998.
  
Segon
  
Seran obligats al pagament del preu públic ara regulat els adquirents de la publicació ressenyada en l'apartat primer.
  
Tercer
  
La quantia del preu públic objecte d'aquesta es fixa en sis mil sis-centes pessetes (6.600 PTA / 39,67 euros), incloent-hi l'import corresponent a l'aplicació del tipus de l'Impost sobre el Valor Afegit vigent en el moment d'efectuar-se la venda de la publicació.
  
Quart
  
L'obligació de pagament del preu que es regula naixerà quan s'adquirisca la publicació a què al·ludeix l'article anterior. En el supòsit de comandes per correu, telefòniques o per qualsevol altre mitjà de comunicació, el preu s'exigirà per endavant, per a la qual cosa es requerirà l'acreditació del pagament prèviament a l'expedició de la publicació.


Còpia Permalink ELI